אן-קרין סטרום (בנורווגית: Anne-Karine Strøm ;נולדה ב-15 באוקטובר 1951 באוסלו, נורווגיה) היא זמרת נורווגית, אשר ידועה במיוחד בהשתתפותה בתחרות האירוויזיון בשנים 1973, 1974 ו-1976 כנציגת נורווגיה, כאשר בשנת 1973 השתתפה בתחרות כחברה בלהקת "בנדיקט סינגרס"; הלהקה הביאה את נורווגיה למקום ה-7, ההישג הכי גבוה של המדינה בתחרות זו עד אז. בפעמים האחרות לא הצליחה סטרום להגיע להישג הזה כזמרת סול והגיעה למקום נמוך (מקום 13 ב-1974 ומקום 18 ב-1976).